Részlet az őrsi foglalkozásról 
készített beszámolóból, 

amelyet Máris Mária, 

közismert krónikás írt, 

és mi azzal a szándékkal közöljük, 
hogy kedvet kapjatok ti is 

egy kis háztáji összefoglalóra, 
csak úgy, őrsön belül, 

mielőtt nekifognátok 

az ajándékkészítésnek. 


Várakózunk. Bizakodva, nagy izgalom- 
mal. Tudjuk, már úton van, közeledik az 
öröm. Az öröm, amelyről egészen kicsi ko- 
runkban azt hittük, bundában, csizmában 
jön, hatalmas puttonnyal a hátán. Kissé kü- 
lönc vendég, s nem biztos, hogy mindenkit 
meglátogat. Csak annyi bizonyos, hogy a 
tettek, a szép, igaz, hasznos cselekedetek 
nyomában jár. 

Megpróbáljuk kitalálni, eljön-e  hoz- 
zánk is. 

Tettekre a tanévkezdet óta sok alkalmunk 
volt. Elővesszük kisdobos-zsebkönyveinket 
és megnézzük magunk között az őrsben, hol 
tartunk a próbázással, s meg feleltünk-e min- 
denben a kisdobosok hat pontjának. A zseb- 
könyvben lerajzolt címert kiszíneztük, és 
tudjuk, mit jelképez. Többünknek három, 
néhányunknak két érdemrendje van. Szám- 
talan dicséretet kaptunk otthon és jó osz- 
tályzatot itt az iskolában. Csak egy pajtá- 
sunknak áll rosszul a szénája, de hárman is 
segítünk neki. Úgy érezzük, mindent meg- 
tettünk, amit vállaltunk. Együtt-egymásért ! 
— a csapatfalon is ez áll. A szemünk átsik- 
lik már a feliraton, de eszünkben tartjuk a 
felhívást. A vasgyűjtés, papírgyűjtés reme- 
kül ment, sőt a tanév elején még zöldséget is 
termesztettünk, illetve — A kisdobos min- 
dig igazat mond! — segítettünk a nagyok- 
nak locsolni a kertet. A művészet vándor út- 
ján ugyancsak léptünk néhányat. 

Így is maradt időnk játszani. Ez az Ügyes- 
ség-bátorság sportjáték, például, óriási öt- 
let. Októberben még se ügyesnek, se bátor- 
nak nem éreztük magunkat. Azóta tíz na- 
ponként rajthoz állunk. Szépen előre is ruk- 
koltunk a csapatversenyben . . . 

Fekete István 


elbeszélése 


A patak még az őszön kiöntött és a kósza vadvizek 
ottmaradtak a réten. Szétterültek, elcsendesedtek és tük- 
rükben nappal felhők, éjjel pedig csillagok nézegették 
magukat. Később fázni kezdtek és ködöt leheltek ma- 
guk fölé, de a ködöt elcsapta a szél és a dermedt Décem- 
ber hártyás jégüveget simított fodrozó hátukra. 

— Aludjatok! — mondta — és elkopogott az erdő 
felé. Lerázta a fákról a maradék leveleket. Letörölte a 
korhadt gallyakat és rá sem nézett a fenyőkre, melyek 
zöldek voltak, mint a fű a tavalyi pásztortüzek helyén. 
A. fenyőknek nem parancsolt December, nem is szerette 
tőket. Kemény léptekkel ment el mellettük és nem tehe- 
tett semmit, ha zsongó susogással nevettek össze a háta 
mögött. . . 

Fogcsikorgatva állt meg az erdőszélén. Körülötte je- 
ges szél perdült és borult patkós csizmája alá. 

Csak a patakparton volt valami mozgás. A kiöntése- 
ken csúszkáltak a gyerekek. Nekifutottak a réten és a 
jégen könnyű lett egyszerre a csizma, mintha elszakad- 
tak volna a földtől. Már akinek volt csizmája. Borsos 
Jóskának csak cipője volt. Bár ez a cipő! Madzag itt, 
madzag ott. Egy kis rongy is lóg ki belőle. Jó kis cipők 
ezek és nem cserélne semmiféle csizmával. Meleg, meleg 
az a csizma, de nem lehet benne futni. . . 

A kiöntés közepén sás van. Jóska odáig szeretne el- 
úszni. 

— Ha akarnék, el is csúsznék. . . 

— Hát akarj! — mondta irígyen a bíró fia, akinek 
csizmája szépen nyikorgott ugyan az utcán — de itt 
hasznavehetetlen volt. 


Jóska nekilendült. Vékony lábai dobogva rohantak a 
jégre és csúszott, csúszott, egészen a sásig. Ott azonban 
vékonyabb volt a jég, roppant egyet és Jóska derékig 
benne volt a jeges vízben. Hamar kikapaszkodott és 
nevetve rázta le a vizet: — Hát ugye elcsúsztam? 

— El, de most mehetsz haza. . . 

— Semmi ez — mondta — pedig nagyon fázott. — 
Megszárad. . . — és csúszkált tovább. Rajta ne neves- 
sen a bíró fia. 

Amikor a vacsorafüstök kiszálltak a rétre, Jóskán már 
zörgött a vékony nadrág. Jég volt az egész. 

Másnap reggel kilelte a hideg és Jóskát valami isme- 
retlen bágyadtság fogta alélt karjaiba. Harmadnap dok- 
torért kellett menni. 

— Tegyen meg mindent, doktor úr — mondta az 
anyja párás szemekkel és kinézett az ablakon, melyen 
túl köd volt és szomorú, hideg bizonytalanság. 

— Nagyon gondosan tartsa be Borsosné, amit mon- 
dok. Nagyon gondosan. Orvosságot küldök — mondta 
a doktor. 

Jóska ezekről a dolgokról már nem tudott semmit. 
Néha a forróság verejtékében főtt, néha hideg ölelésbe 
fordult, ha anyja vizes lepedőbe csavarta. Ilyenkor ki- 
nyíltak szemei, de olyan rettentő messzeségbe néztek, 
hogy anyja elsírta magát. 

Így jött el az óév este. 

Délután nagy csend lett, mert hullt a hó. Az ünnep 
már a faluvégén volt és csak arra várt, hogy az ablak- 
szemek hívogatóan kinyíljanak. Néha csengő csendült az 
utcán, néha kinyílt egy ajtó s ilyenkor a fény kisurrant 

a hóra, amely tiszta volt, puha, mint az eljövendő napok 
ígéretének reménysége. 

A falu zajongott még egy kicsit ezen az éjszakán, de 
kint a göncölszekér óramutatója jelezte már a Nagy 
Jövevényt, aki egy évig markában tartja az életet és a 
halált, de most az ígéret nagy fénye vette körül az Új 
Esztendőt, aki ekkor már elindult. Útjára ránevettek 
a csillagok, érintésére fellobbantak a házi tűzhelyek és 
az erdő szélén üldögélő zúzmarás December is felkapta 
a fejét. A fény már a réten közeledett az erdő felé. 

— Erre tart! — ugrott fel és amikor felállt, már körül- 
vette a derengő fény. Az öreg mélyen meghajtotta fehér, 
havas fejét és arca olyan volt, amilyennek sose látták 
a didergő fák, cserjék és madarak. 

A. fény azután szétlobbant az éjszakában és csak a 
csillagok sugároztak azután erősebben. 

December pedig odalépett a legközelebbi kis fenyőfa 
mellé. 

— Készülj fiam. Szedd össze magad. Vendégségbe 
megyünk. 

A kis fenyő boldogan mocorgott, s az öreg December 
eltűnt az erdőben, de mint a gondolat, már újra ott volt 
megint. Mögötte egy kis őz, egy nyúl, egy róka, feje 
felett pedig röpködő madarak. 

A madarak a fenyőre szálltak. 


— Mehetünk. 

— És a lábaim? — topogott a kis fenyő — hogy 
menjek így? Bele vannak fagyva a földbe. 

— Elfelejtettem — dörmögött az öregember —. 
De azért nem muszáj mindjárt siránkozni. . . 

Talpra állította a kis fát és elindultak a falu felé. 
A fenyőn pirókok ültek, piros mellénykében, kékcinkék, 
királykák és egy kis ökörszem, mely még itt is fürgén 


ugrált az ágak között. — Leveri rólam a havat — pa- 
naszkodott a fenyő — még ilyenkor se tud veszteg 
maradni. . . 

— Csend! — mordult rájuk az öregember —. Csak 


nem veszekedtek ilyenkor. . . 

És attól kezdve csend lett. Csak a róka szólalt meg 
a faluvégen, hogy ő már ismeri erre az utat. . . de a töb- 
biek olyan szemrehányóan néztek rá, hogy lehajtotta 
fejét és látszott rajta, hogy súlyos lelkiismeret-furdalások 
gyötrik. . . 

A falu csendes volt már. A házak fáradt szeme lecsu- 
kódott, és a havon nagy békesség hallgatott. 

Csak Borsosék háza nézett virrasztó vörös szemeivel 
az éjszakába, de már álmos volt ez is és észre sem vette, 
hogy nyílik a kis ajtó és vendégek érkeztek. 

— Csendesen — susogta a havas szakállú öregem- 
ber — és amikor mindnyájan bent voltak, betette az ajtót. 


Borsosné aludt, Jóska pedig égő szemekkel kínlódott. 
Arcára már odaszáradt a tűz, szája cserepesen suttogott 
és a Láz már csak játszott vele, mert tudta, hogy Jóska 
az övé... 

— Kifelé!... — mordult rá az öreg December, de 
olyan hangon, hogy még a kis fenyő is megreszketett. . . 

A Láz ötölt, hatolt, hogy ez az ő dolga. . . 

— Kifelé! . . . — és a Láz ész nélkül kapta a bundáját. 

— No, most aztán játszogassatok! 

. Jóska szeme álmosan kinyílt. Hűvös fenyőillatban 
úszott a szoba. Anyja mélyen aludt. Az ajtónál szikrázó 
ragyogásban állt a fenyő és rajta piros, kék ruhájú kis 
madarak. . . Alatta pedig — ó ez nem is igaz! — nyúl, 
őz, róka. . . 

— Hogy vagy, fiam? — nézett az öregember Jóskára. 

Jóska csak gondolataival felelt. 

— Dehogy álmodol. Játssz egy kicsit velük... Csak 
meg ne szorítsd őket. . . 

És Jóska megsimogatta a pirók piros mellénykéjét, a 
cinkék kék kabátkáját és nem tudta megfogni a kis 
ökörszemet, mert az mindig kibújt a markából és Jóska 
fáradt volt egy kicsit... Az öregember rá is szólt az 
ugra-bugra ökörszemre: — Ne fáraszd a gyereket! 

A nyúl felugrott a székre, az őz odatette fejét Jóska 


párnájára. A róka felágaskodott és hűvös nyelvével 
megnyalta Jóska kezét. 


— Nem harap? . . . 
— Dehogy harap, fiam. Szeret téged és szigorúan 
nézett a rókára: — látod milyen híred van?. . . 


Jóska boldogan simogatta meg a róka fejét és úgy 
elaludt, észre se vette. 

Az öregember eltette pápaszemét — mert eddig a ta- 
valyi kalendáriumot lapozgatta — és intett: — Elaludt. 

Kinyitotta az ajtót és kisurrantak az éjszakába. 

A párnás, puha hó azután megroskadt. A szántások 
párás földjén okosszemű csókák jártak, és amikor az 
első fecske belenyilallt a régi fészkébe az eresz alá, Jóska 
már alig emlékezett a nagy betegségre. 

Tudta, hogy akkor éjjel csak álmodott. . . 

Eljött a tavasz is. Jóskában széles öröm volt és nap- 
sugár. Kiszaladt a rétre, hol a tétova kis vadvizeket be- 
nőtte már a sás, onnét az erdő alá. Egy kis fenyőfa 
távolabb állt a többitől és Jóska csodálkozva nézte. 

Az erdő alján áldó lángolásban úszott a nap és nagy 
csend lett. A fenyő ágai közt egy kis cinke bujkált és 
fényes szemével Jóskára nevetett, aki körüljárta a kis 
fát s nagy ámulattal mondta : 


— Milyen ismerős! Vida Győző rajzai 

K s oromban hozzánk mindig személyesen jött a Mi- 
kulás. Sötétedés után érkezett, előbb nem ért rá, bizto- 
san a puttonyát csomagolta napközben. A nagyapáméknál 
gyülekezett a család ilyenkor, már délután ott volt az 
összes unokatestvérem és a szüleik. Annyian voltunk, 
mint a moziban, a konyhába fértünk csak, ott vártuk az 
estét. A felnőttek forralt bort ittak, mi meg a cipőnket 
tisztítottuk önként és fölöslegesen. A pajtásainktól tud- 
tuk, hogy így való, és az ablakba kell tenni, mert reggelre 
abba rakja ajándékát a Mikulás. Nálunk, mondom, más- 
képp volt ez, de a cipőnket kitisztítottuk mégis, ha már 
ebben leli örömét a nagy vendég?! 

A pajtásaink csodáltak bennünket, találgatták, jók 
vagyunk-e vagy nagyon rosszak, hogy hozzánk személye- 
sen jár a Mikulás. Én azt híreszteltem, azért is jön, mert 
figyel bennünket, lehet, hogy belőlünk is Mikulás lesz, 
ha majd megnövünk. Csak Imre ellenkezett, ötéves volt, 
én meg elsős. Azt állította, Mikulás nem lehet ember- 
gyerekből, mert a Mikulás nem házban lakik, mint mi, 
hanem a csillagok közt, és a Göncöl szekéren utazik, ha 
hozzánk jön. 

A mi Mikulásunk gyerekpárti volt. Amikor megérke- 
zett nagy subában, kucsmában, még mindenki félt kicsit. 
A felnőttek is csak hallgattak a fal mellett, senki nem 
szólt most, hogy ne rágjuk a körmünket. Még a macs- 
kánk is behúzott farokkal bújt a tűzhely alá, onnan fújt 
a vendégre. 

Akkor a Mikulás beletúrt a puttonyába könyékig, és 
szórta szét a földre a szaloncukrot, piros almát, arany 
diót. És biztatott bennünket, hogy szedjük csak, meg- 
érdemeljük, ő tudja biztosan. Imre olyan büszke volt 
a dicséretre, hogy odaszólt az apjának: 

— Hallod? 

Mindenki nagyon nevetett, még a Mikulás is, de any- 
nyira, hogy leesett a bajusza. Én vettem csak észre. Más- 
nap végigkutattam a házat, mert súlyos gyanúm támadt. 
Az asztalos műhely mögött a kis műhelyben, ahol a nagy- 
apám segédje lakott, megtaláltam, amit kerestem. Ott 
hevert Szautner úr ágyán a kölcsön-suba, vattabajusz. . . 
Ő volt hát a Mikulás! Sose utazott a Göncöl szekéren. 
Vagyis hogy becsaptak, elbolondítottak bennünket a fel- 

nőttek. Rögtön felvittem az összes szaloncukrot, diót 
a padlásra, egyék meg az egerek! De a titkomat nem árul- 
tam el senkinek, tartogattam, hordozgattam magamban. 
Majd a következő Mikuláskor, majd akkor leleplezem 
én ezt a csalást — így terveztem egy éven keresztül. 

És akkor mi történt? Éppen Mikulás napjának reggelén 
Szautner úrnak sürgősen el kellett utaznia a saját család- 
jához, valahová messzire. Pedig ott volt már a műhelyben 
a suba, láttam, ahogy dugdosta. Kárörvendve figyeltem: 
most mi lesz? Nagyanyám szép szelíden mesélni kezdett. 
Hogy ma nem jár a Mikulás mifelénk, a cipőnket tesszük 
ki az ablakba az idén. Az unokatestvéreimet nem rendí- 
tette meg a hír, csak találgatták, mi lesz majd a cipőben 
reggelre? Én azonban gonosz voltam. Kiabáltam, követel- 
tem: jöjjön hozzánk a Mikulás, személyesen jöjjön, mint 
máskor! Akkor a kicsik is rázendítettek, volt aki sírt is 
a Mikulás után. Nagyanyám tanácstalanul gyűrögette a 
kötényét. Már sötétedett odakinn. Már itt lenne az ideje! 

Aztán megjött a Mikulás. Subában, kucsmában, mint 
máskor, szaloncukrot és dicséretet hozott a gyerekek- 
nek. A felnőttek most is csendben ültek a konyhaszéken, 
csak a macskánk nem félt, hozzádörgölőzött ehhez a Mi- 
kuláshoz. 

A legkisebb unokatestvérem a földön ült az arany diók 
közt, onnan szólalt meg váratlanul: 

— Ennek a Mikulásnak olyan a fülbevalója, mint a nagy- 
mamáé... 

Most! Most lepleződik le a csalás! Örülni akartam, hisz 
erre várok egy éve. De nem örültem valahogy. Csak 
néztem a nagymamám arcát a vatta-szakáll alatt. 

— Nem fülbevaló az, te! Csillag. Ráhullott a Mikulásra 
a Tejúton. — mondtam. 

A kicsi nem figyelt rám, pedig én is Mikulás lettem 
abban a percben. Örömet szereztem a nagyanyámnak, és 
az egész Mikulás-mesében ez a fontos, már értettem. 


nag 


Kedvenc búvóhelyed 


A kis kerek asztalt 
nagyon szeretted. 

A titkos, a kedvenc 
búvóhelyed lett. 
Tapsoltál, kacagtál, 
ha nem vettük észre, 
hogy kuksolsz alatta 
s leültünk melléje. 


— Vaú! Vaú! — hallatszott 


az asztal alól. 

— Júj, talán egy kutya 
van itt valahol! 

— ugrottunk fel, aztán 
jóízűt nevettünk, 
amikor négykézláb 
megjelentél köztünk. 
Máskor kecske voltál, 
majd brummogó medve, 
kukorékoltál is, 

kis kakas, kedvedre. 
Az volt csak a játék! 
Az volt ám a móka! 
Hej, mekkorát nőttél, 
kisfiam, azóta! 


A lds dinkéd j 


Szomorú, de mégis elmesélem. 
Ötesztendős voltál akkor télen. 

Fehér ünneplőben álltak a fák, 

puha kesztyűbe bújt a sok faág. 

A dombon, a hegyen szikrázott a hó. 

A kertben lested, jön-e már Télapó? 

Kis neszre kaptad fel a fejedet. 
Körülnéztél. Mi is neszezhetett? 

Valami a fáról lehuppant a hóra. 

Egy dermedt kis cinke. Hullott a hó róla. 
Mint elkésett levél, feküdt a csepp árva, 
szárnyai szomorún, mereven széttárva. 
Lehajoltál érte, a kezedbe vetted, 
ráleheltél sokszor, hogy megmelengessed. 
A szobába vitted, vattába csavartad. 

Ó, csak feléledne! Úgy, de úgy akartad. 
Sem közel, sem távol nem volt egy varázsló. 
De nem segíthetett semmilyen varázsszó. 
Lecsüngött a szárnya, feküdt moccanatlan 
fehér vattaágyán vörös alkonyatban. 
Csengethetett neked százszor is Télapó. 
Nem kellett a régen áhított űrhajó. 

A kis cinkéd járt csak folyton a fejedben. 
Levetkőztél s aztán lábujjhegyen, csendben 
ágyadba osontál, rejtetted bánatod 

s remélted, álmodban repülni láthatod. 

Vida Győző rajzai 


Bakó Ágnes 


Egyszer egy esztendőben! ... 


Hol volt, hol nem volt, volt egyszer egy suszter. 
Nem afféle mesebeli csizmafoltozó vagy csizmadia, 
mégcsak nem is híres-nevezetes cipészmester. Bár 
a fővátosban élt ő is, de ismeretlenül. 

A neve egy bádogtáblán billegett, a bejárati ajtó 
fölött, s ha fújt a szél, csikorgott becsülettel, aho- 
gyan minden cégtábla csikorog olyankor, s hitrdet- 
te szélben, esőben, napsütésben, hogy suszter ta- 
lálható az ajtó mögött. 

No, ezt a susztett, akinek a nevét mindenki is- 
merte az utcában, szerette is mindenki, aki csak 
nt kget. a műhelyében. Kicsike műhelye volt 
pedig. Terjedelmesebb megrendelő épp csak az aj- 
tóban állhatott meg; de a polcok teli voltak ilyen- 
olyan cipőkkel, az alacsony asztalka ilyen-olyan 
szöggel, satokvassal, kulimásszal, horoggal, ka- 
poccsal, egyszóval mindennel, ami szükséges a ci- 
pőjavításhoz. 

A polcon és a sarokban töméntelen, javításra váró 
cipő hevert. A készek pedig kifényesítve, újra va- 
salva sorakoztak egy alacsony ládikó tetején, hogy 
mentül hamarább kezébe nyomhassa a vevőnek a 
suszter. 

S ha valaki végignézett volna a polcokon, meg- 
szemlélte volna a satkokat, meg a ládikó tetejét, 
föltűnt volna neki, hogy a fővárosban alighanem 
a gyerekek koptatják a legtöbb cipőt, mivel azok 
pompáztak a ládikón, vagy kornyadoztak a cipész- 
műhely satkában. 

De nem nézett abban a műhelyben körül senki. 
Maga a suszter sem. Csak foltozta, varrta, kalapál- 
ta a milliom apró szandált nyáron, vasat vett, repe- 
dést vatrtt a kis csizmákon télen, s nem is ötlött 
eszébe, hogy valójában az apró lábú, sarokkoptató 
gyerekhadnak dolgozik. Csak néhanapján meren- 
gett el azon, amikor a dikicset a kezébe vette, hogy 
nyáridőben kevesebb fortint pottyan az erszényébe, 
mint ősszel, vagy ha beáll a tél. 

Mert akkor aztán egyre-másra csendült a kis 
csengő az ajtaja fölött. Egyre-másra tették az asz- 


talkára a kiscsizmákat, csattos, gombos, meg fű- 
zös cipőket; ő pedig megjavította mindet. 

Esténként aztán egy ménkű nagy kulccsal bezár- 
ta a műhely ajtaját, meggyújtott egy gyönge fé- 
nyű villanyköttét a bejárati ajtó fölött, odahúzta a 
ládikót a bejárati ajtó elé, hogy mindenki, aki arra 
jár lássa, milyen becsülettel foltoz, satkal az, aki- 
nek a neve a cégtáblán csupa nagy betűvel van kiítva. 

Így ment ez évről évre. Talán harminc esztende- 
je is! 

Soha nem töttént semmi, ami a suszter éjszakai 
nyugalmát megzavatta volna. Reggelig aludt, szé- 
pet álmodott, mivel minden este nyugodt lelki- 
ismerettel ejtette a párnára a fejét. 

Csak elvétve gondolt atra, hogy vele nem tör- 
ténik soha semmi érdekes, egyik nap olyan, mint 
a másik, s ha kiáll néha a műhely ajtajába, mind- 
össze azt láthatja, hogy a szemeteskukákat kiürítik. 

Ám abban az esztendőben, amelyikről szó van, 
szokatlanul korán állt be a tél, és a susztet nem 
győzte mondogatni: 

— Három nap múlva tessék étte jönni! . . . Meg- 
csinálom addigra, kérem. . . 

És, mert a suszter soha nem hazudott, meg is 
csinálta. Az már más kérdés, hogy azok, akik ja- 
vítani vitték a kiscsizmákat, nem: pontosan három 
nap múlva kopogtattak be értük a műhelybe. Le- 
het, hogy már az ünnepi bevásárlás foglalta le 
idejüket. 

Aznap éppen december ötödikét mutatott a nap- 
tár. A suszter polcán tíz pár kis csizma és öt pár 
magas szárú cipő sorakozott. Kifényesítette min- 
det, aztán a ládikóra helyezte, és zárás előtt oda- 
húzta a gyönge fényű villanykörte sárgás fénye 
alá, hogy aki csak atta ját lássa: ő igazán betartotta 
a szavát. 

Azzal lefeküdt. Álmában temérdek gyerek taj- 
zott a feje körül. Kisfiúk, kislányok. A párnája kö- 
rül ugrándoztak nevetve, visongva, és faggatták: 

— Mikor lesz készen a topánkám?! 


Ezt persze nevetve kérdezték, és a suszter is ne- 
vetett álmában, mivelhogy topánkát mondtak, de 
tudta azt is, hogy álmodik, s az álomban többnyire 
szokatlan szavakat használnak az emberek. 

— Ó! Már elkészült — hajtogatta, de a gyerekek 
tovább ugra-bugráltak a feje körül. Némelyik a 
fejebúbjára is fölmerészkedett. Ott ugra-bugrált 
féllábon, meg kétlábon és nevetve kérdezgette: 

— Mikor lesz készen? Mikor?... Én csak az- 
zal a csizmával tudok csúszkálni! És a téren már 


van csúzda! Tessék sietni! Siii-eeet-niiii! . . . Csúsz- 
kálni szeretnéééék! . . . 

— Akkor hát miért nem jöttök érte? — kérdez- 
te a suszter. — Már megcsináltam. Megsarkaltam, 
megvasaltam, összevarrtam, megszögeztem min- 
det! 

Erre aztán az álombéli gyerekek leugráltak vég- 
re a fejebúbjáról, kiszaladtak a műhelybe. Ki-ki 
fölkapta a tulajdon lábbelijét, beléhullajtott egy 
pengő tízfotrintost az asztalkán álló pléhdobozba, 

és eltűnt az üvegajtó mögött az utca sötétjében. 

A suszter kissé csodálkozott is, hogy nem hall 
sem csörömpölést, sem visongást. Azon is, hogy 
az ablaküveg nem tötött be, de aztán eszébe jutott, 
hogy hiszen álmodik, s ebben az esetben nincsen 
min csodálkoznia. Azzal a másik oldalára for- 
dult. 

Aki korán kel, az a tyúkokkal nyugszik. Így 
volt ezzel a suszter is. Abban az órában tehát, ami- 
kor ezt az első álmát álmodta még alig múlott 
néhány petccel kilenc óra. 

A főváros neonfényes reklámoktól tatkállott, s a 
havas úttestre lila, kék, vöröses sávok vetődtek. 
A kirakatokban TÉLAPÓK mosolyogtak piros 
köpenyben, fehér szakálluk kereken gömbölyödött 
az álluk alatt; de itt-ott már fenyőgallyak között 
karácsonyi üveggömbök csillantak ezüstösen, ara- 
nyosan, zölden, vörösen az üvegtáblák mögött. 

Az utcán egy kései, Áruházi-Télapó baktatott. 
Fehér prémmel szegett köpönyege a havat söpör- 
te. Vállán, a hatalmas puttonyban még néhány 
piros,  celofánpapítba csomagolt csemege  zö- 
työgött. 

Az utcák lassacskán elcsöndesedtek. Csak a hó 
szállingált nagy pelyhekben, kitartóan s vastagon 
feküdt meg az Áruházi-Télapó kucsmáján, a jár- 
dán, úttesten, egyszóval mindenütt, ahová csak a 
hópihék hullanak. : 

— No, és most merre? — kérdezte magától a 
Télapó a kihalt Rákóczi út kellős közepén. —Ki- 
nek adjam most márt ezeket a csomagokat? A gye- 
rekek már alighanem lefeküdtek. Vagy a tévét né- 
zik, esetleg a rádióműsort hallgatják; én meg itt 
bandukolok ezzel a sok csokoládéval, dióval, mo- 
gyoróval. 

Megrázta a fejét és nevetve befordult a sarkon, 
hazafelé, a Kiss József utcába. Az igazat megvallva 
jókedve volt. Örült, hogy örültek a gyerekek, akik- 
kel találkozott, de ha nyugtalanította is az a néhány 
puttonyában maradt csomag, fütyörészett. S ak- 
kor, egy emeleti ablakban megpillantott egy pár 


kis cipőt. 
— Hjaj! Ha én most töpülni tudnék! — gondol- 
ta. — Ha úgy közlekedhetnék, mint ama mesebeli 


Télapó! Becsületemre teliraknám azokat a cipőcs- 
kéket a puttonyom tartalmával! De sajna, földi 
halandó vagyok, s így alighanem az lesz a vége, 
hogy magam szopogatom el a maradék csemegét. 

S miközben így morfondírozott magában, az ut- 
ca sarkára ért. Ott vátatlanul megtorpant, s vissza- 
lépett egy lépést. Alig hitt a szemének. Karnyújtás- 
nyira tőle tíz pár tükörfényes kiscsizma, meg öt pár 
kis cipő sorakozott egy alacsony ládikó tetején. 
Gyönge fényű, sárgás villanykörte vetett rájuk fe- 


lülről világot. A kicsi üvegajtó előtt vaskos vas- 
ánt. 

7 — Nicsak! — nevette el magát az Áruházi- 
Télapó. — De hisz? én itt minden maradék kincse- 
met szétoszthatom! Ezek a tátogó szárú kiscsiz- 
mák, meg kiscipők egy-kettőre elnyelik a putto- 
nyom tartalmát. Biz? én megtréfálom az öreg susz- 
tert, aki ilyen gondosan a kezem ügyébe készítette 
mindet! — s halkan fölnevetett. — Egyszer egy 
esztendőben megtörténhetik ez is! Végtére ma tél- 
apó napja van! 

Letette a puttonyát, ujjahegyével megbökdöste 
az üvegtáblát; s hitetlenül, nagy szemmel elbá- 
mult. 

— Ó! Hát mégis csak léteznek olyan napok, 
amelyeken csodák eshetnek?! Nocsak! Ez a mai 
nap is éppen ilyen volna?! — Ezt azért kérdezte 
magától az Áruházi-Télapó, mert az üvegtábla en- 
gedelmesen befelé hajlott a mutatóujja alatt. 

csodára gondolt, pedig egyszerű oka volt en- 
nek: nem vetette föl a pénz a susztett, s rég javít- 
tatta meg a gittet az ablaküveg körül. 

Az Áruházi-Télapó halkan kuncogott, amíg ki- 
emelte az üveget. Épp, hogy befért a nyíláson a 
keze. S hogy így minden kalamajka nélkül a kis- 
csizmákhoz férhetett, belenyúlt a puttonyába, s elő- 
szedte a finom csemegékkel töltött zacskókat. Min- 
deniket egy-egy kiscipőbe vagy kiscsizmába tet- 
te, s közben dudorászott. A puttonya legalján már 
csak egy éktelen nagy virgács, meg egy nagy tábla 
csokoládé matadt. 

— Ezt a suszternek adom — döntötte el, és a 
virgácsot a csokoládéval együtt a ládikó sarkára 
tette. 

Nagyon elégedett volt. Hátralépett egy lépést. 
Jó alaposan megnézte magának a cégtáblát, amely 
csupa nagybetűvel hirdette, hogy az ajtó mögött 
suszter található. 

Mielőtt továbbment volna, megbillentette az aj- 
tó fölött a kiscsengőt. 

Az halkan csendült egyet. Ezt persze csak mó- 
kából tette, s a suszter úgy vélte, álmában 
hallja. 

Csak másnap ámult el. De annyira, hogy léleg- 
zetet sem tudott venni egyhamar. Másnap, amikor 
a Mikulás-csomagokat megpillantotta. 

Voltak, akik úgy gondolták, ezzel csinál magá- 
nak reklámot a suszter, voltak akik ezt gondolták: 
Nicsak! A suszter meglepte az utcabéli gyerekeket! 
Igazán kedves tőle. 

Hogy hogyan ketültek Mikulás-csomagok a kis 
csizmákba, azt a suszter soha életében nem tudta 
meg. Dehát ki is mondta volna meg neki?! 

Az Áruházi-Mikulás addigra már rég messze játt. 


G , anúsak nekem ezek az eltű- 
nések! Szatvasagancs, bölény- 
szarv, jávorbika csontkoronája, 
no meg az ótiás elefántagyatak. 
És hová, kérdem szetetettel, hová? 

A rendőrség nyomoz, a Scot- 
land Yatdtól az Interpol-ig min- 
denki nyomoz, a sajtófőnökök 
nyilatkoznak. Hogy a képek, 
műkincsek rablásához hasonlóan, 
ez most egy új bűnözési hullám, 
stb. stb. Soha még ilyen szerve- 
zett rablóbanda, egy szikra nyo- 
mot nem hagynak, de majd, de 
rögvest, mett a kotsó is csak ad- 
dig jár a kútra, ugyebár. . . Igen. 
Csakhogy mindmáig senki sem 
került horogra az állítólagos 
rablóbandából. A trófeák pedig 
csak eltűnnek. Eltünedeznek. 

A Nagy Vadász estélyt ad, se- 
reglenek a puskás cimborák, vi- 
gadoznak, mesélik kalandjaikat. 
— És akkot lőttem ezt a gyönyö- 
rű kafferbivalyt — recsegi a 
Nagy Vadász, s mutatná a falon 
a félelmetes, götbe szarvakat. 
Néz, törli a szemüvegét, megint 
odanéz, nem, nem káprázat: nincs 
ott a falon a trófea. — Eltűnt, 
James! — ordít az inasnak, vala- 
hai fegyverhordozójának, az meg 
esküdözik, hogy a teánál még ott 
feketéllett. Telefon a rendőrfő- 
nöknek, bivalyfekete kocsin hat 
nyomozó .robog a helyszínre, 
semmi nyom, egy makulányi ujj- 
lenyomat sincs. Eltűnt a kafter, 
mintha a fal nyelte volna el. 
Vagy a föld. 

S ha én most elmondom, hogy 
a kastélytól nem messze egy lom- 
ha, sötét, leszegett szarvú állat 
cammogott át akkor éjszaka az 
autósztrádán, közlekedési dugót 
okozva a Citroénnek, Fordok, 
Wartburgok között? Akkor a 
rendőrfőnök — akinek melles- 
leg csak félbajsza van, a másikat 
már lerágta tehetetlenségében— 
igen, a rendőrfőnök szúrósan rám 

bámul, elvigyorodik, vállonpas- 
kol. Mert én csak egy tízéves 
fiú vagyok. 

Na jó, a tíz év az stimmel, 
nincs félbajszom se, amit rágicsál- 
hatnék, amúgy felnőttmódra. Én 
mégis tudom, ki a tettes. Azóta 
tudom, mióta a Sárkányostó mel- 
letti bokrosban hallottam, amit 
az anyjuk mesélt a pettyes-csil- 
lagos kis szatvasborjaknak. 

Azóta tudom, hogy nincs itt 
semmiféle rablóbanda, csak egy 
titokzatos tündér van, egy lát- 
hatatlanul suhanó. Neve: Ta- 
minda. Fekete, karcsú lány, kék 
szemmel és arany  szitakötő- 
szárnyakkal. Néha száz évig al- 
szik egyfolytában, néha csak hu- 
szat, attól függ, mennyire fá- 
radt el a csillagbálban. Meg at- 
tól is, mennyire cseng a fülébe 
a szarvasborjak, őzgidák, elefánt- 
bébik, apró antilopok, madár- 
fiak sírása-rívása. 

Mikor fölébred Taminda, kö- 
rülrepüli a Földet. Erdők, hava- 
sok, nagyfűvű szavannák fölött 
suhan át. Számbaveszi kedvenc 
állatait, a szelídszemű növény- 
evőket, szárnyas testvéreit, a 
madarakat. Ilyenkor rossz idő 
jár az oroszláncsapatra, a vadá- 
szó tigrisre, leopárdra. Nem ér- 
tik, hol hibázták el az ugrást, 
milyen varázserő fogta föl a ha- 
lálos csapást, mikor mancsuk 
lesújtott. Csak azt látják, elsza- 
ladt, tovaszökellt a kecses gazella, 


ami 


oda a katrdszatvú antilop, nem 
sikerült leteríteni a zebracsikót. 

Persze, ha én ezt elmondanám 
a félbajúszúnak, ordítana, hogy 
ne tattsam föl ilyen gügyeségek- 
kel. Jó, nem is mondom. Csak 
nektek. Taminda, mikor az ő 
népe panaszkodik, felkiált csi- 
lingelő hangján: no, majd adok 
én azoknak a vadászoknak, erre 
meg amarra, ilyen-olyanadta! Kék 
szeme ilyenkor villámokat szórt. 
És a szárnya úgy röpíti, mint va- 
lami rakéta. Végigsuhan a palo- 
ták termein, a vadászházakon; 
üvegen át, rácson át, falon át 
— számára nincs akadály. És 
tűnnek, tünedeznek a trófeák, 
mert Taminda, a láthatatlan tün- 
dér, ellopja őket. Amíg nem na- 
gyon álmos, haza is viszi min- 
det a szülőföldjükre, ha már ke- 
vés az ereje, csak éppen életre- 
simogatja a szép állatokat s út- 
jukra bocsátja: küzdjenek vissza- 
kapott életükért. 

Te se lepődj meg, ha a lovak- 
tól is elszokott, poros utcán 
egyszercsak feltűnik egy karibu 
szarvas vagy egy ormótlan ele- 
fántbika. Ne keresd a cirkuszt, 
hátha onnan szökött meg. Nyu- 
gi. Taminda szatvasa, Taminda 
elefántja. Ablakodtra száll egy 
lantmadár, egy kolibri, vagy egy 
szivárványtollú gyurgyalag? Ta- 
mindáé valamennyi. 

Nézz rájuk szetetettel. Mert 
Taminda, aki maga a szeretet, 
sokat alszik, hát segédtündérek- 
re van szüksége. Nem baj, ha 
nem vagy fekete, és nem kék a 
szemed és nincsenek aranyló szi- 
takötőszárnyaid, csak szeretettel 
figyeld Taminda népét és segíts 
nekik, amikor teheted. 

Ja, és egy kukkot se a félba- 
juszúnak, mert nyomban bekap, 
olyan dühös. Az éjszaka szőrén- 
szálán eltűnt egy egész vadászati 
kiállítás. 

rúzmarás ágon gubbaszt a csend, 
töd pólyálja be a kis falut, 
ilmosan szendereg még a táj, 
:ssizmák nyomát nem őrzi az út. 


Nem csillog csillag fenn az égen 
varjú sem károg a friss havon, 
egy pisla lámpa sárga fénye 
reszket csak a téli hajnalon. 


Disznóölésre készülődnek; 
forr a víz, a kés fenve már, 
udvar közepén halom szalma 
a pörzsölésre, gyufára vár. 


Kati lopva az ólba oson, 
megvigasztalni a vén kocát, 

s apró markából eléje szór 
búcsúként pár szem kukoricát. 


Köd mögül a nap vaksi szemmel 
amikor álmosan kitekint, 

a konyhában hurkát töltenek 

és a pernye füstöl odakint. 


Gábor egy régi cipősdobozt 
bélelget nagy gonddal, szaporán. 
Pogácsát, két hurkát tesz belé 


meg kolbászt, — egy rőf is van talán. 


A pajtásának küldi Pestre, 

— vidám fiú, bátor, s jó barát. 
Együtt nyaraltak tavaly nyáron 
a táborban, három héten át. 


A hurka mellett kis levélke, 
rajta alig néhány szó csupán: 
,;Disznótorban még úgyse voltál, 
jó étvágyat, pajtikám!" 


Kicsi cinke 


Kicsi cinke. 

oly picinyke, 

jaj, de nagyon éhes! 
gról-ágra 

viszi szárnya, 

mégse jut ebédhez. 


Havas már a 

domb oldala, 

fehérek a kertek. 
Csalogatja 

Vali, Jutka: 
kismadárkák, gyertek, 


Két kislányom 

a párkányon 
kendermagot hint szét, 
vendégelik, 

dédelgetik 

a kis árva cinkét. 


Kicsi cinke, 

oly picinyke, 
felröppen a légbe. 
Hírül viszi, 
kibeszéli, 

hol van megterítve. 

FELKÖTJÜK KÉK KISDOBOSNYAKKEN — 
DÖNKET — S HA NEM ALLUNK IS SZÉKRE — 
A KÖSZÖNTÖK, SORÁBAN MINDENKÉPP HELYET 
KÉRÜNK MI 15. HARMINCADIK SZÜLETÉS- 
NAPJAN IGAZ SZERETETTEL KÖSZÖNTJÜK 

A PAJTAST. KÍVÁNJUK, HOGY MÉG 

SOK SZAMOS ÉVET MEGÉRJEN ERő- 

0 BEN, EGÉSZSÉGBEN, VIDAM 
KEDVVEL. , 


Füleki János 


Az áfonyás pite 


Mi — úgyis, mint az Áfonya őrs tagjai — elhatároz- 
tuk, hogy karácsonykor vendégül látjuk a Rezeda őrsöt. 
Tavaly ilyenkor ugyanis mi vendégeskedtünk náluk, s a 
lányok igazán kitettek magukért. Két tányér tepertős 
pogácsát raktak elénk, és mi — illedelmes vendégek 
lévén — egy perc alatt mindent elpusztítottunk. A lá- 
nyok ismét telerakták a tányérokat, mire mi versenyt 
ettünk. Kisguczi lett az első. Két perc alatt tizenhárom 
pogácsát gyűrt le. 

Ilyen előzmények után összedugtuk a fejünket. 

— Nem maradhatunk szégyenben — mondtam én —, 
valamelyik mamával kellene tortát süttetni. 

Erre Kaponya Tóni rámmordult: 

— Hogyisne! A lányok is maguk sütötték a pogácsát! 
Mi sem vagyunk ügyetlenebbek! Elő azzal a híres-neve- 
zetes sütőmesteri tudománnyal! 

Félórai fejtörés után végre kisütöttünk valamit. Igaz, 
ezt még nem lehetett megenni, mert csupán egy kis óvo- 
dás dalocska volt, amelyet Kaponya Tóni a kishúgától 
hallott. Körbefogódzkodtunk és úgy daloltuk: ,,Süs- 
sünk, süssünk valamit, azt is megmondom, hogy mit. . ." 

De hogy mit — azt már Kaponya Tóni sem tudta 
megmondani. No, Kaponya, te is megsütheted a tudo- 
mányod! Nagyot nevettünk, mert ha Kaponya tudo- 
mányát megsütnénk, alighanem, nagyítóval kellene meg- 
keresni a tepsiben! Ez olaj volt a tűzre, Kaponya vörös 
lett, akár a főtt rák. 

— Azt hiszitek — mondta — hogy csak nektek van 
sütnivalótok? 

És egyszeriben úgy elszaladt, mintha ott sem lett 
volna! 


mult mal BRNO 


Utánakiáltottunk : 

— Állj meg! Csak tréfa volt! Hiszen tudod, nekünk 
sincs sütnivalónk! 

Pár perc múlva nyílt az ajtó. XKaponya jött vissza — 
vaskos szakácskönyvvel. 

— Nézzétek — nevettünk —, Tóni a hóna alatt hordja 
a sütőmesteri tudományát! 

Majd, mintha összebeszéltünk volna, szakácsköny- 
vestől, mindenestől vállunkra emeltük és úgy kiáltottuk : 

— Éljen Kaponya, az Áfonya őrs fősütőmestere! 

Másnap, vagyis ünnep előtti nap birtokunkba vettük 
a kisgazdasszony kör konyháját. Előbb mindenki lerakta 
azt, amit otthonról hozott: zsírt, lisztet, sót, paprikát, 
ecetet, cukrot, vaníliát, borsot. Fölséges süteményt sü- 
tünk ezekből! Kaponya fellapozta a szakácskönyvet, és 
találomra rábökött egy receptre, melynek ördög- 
fánk volt a neve. Mi lebeszéltük a tervéről, mivel 
karácsonykor mégsem illő az ördöggel cimborálni. Más- 
félórás vita után az angyali torta mellett dön- 
töttünk. Alkonyodott, amikor bekerült a sütőbe. Úgy 
ültük azt körül, akárcsak nyáron a tábortüzet. Micsoda 
szag jött a sütőből!!! 

— Nem kell megijedni — nyugtatott minket Kapo- 
nya — a rossz szag és íz most távozik belőle! 

Félórai sütés után — itt-ott fekete foltokkal —, de 
azért szép rózsaszín volt a torta. 

— Nem a külső számít — szólt Kaponya — hanem 
a tartalom! — és azonnyomban leszelt egy csücsköt. — 
Nem érdekes a keménység — mondta — kitesszük az 
ablakba és a hidegen megpuhul! 

Ekkor következett a kóstoló! 

A tortának émelygős, savanykás íze volt. A kis Franyó 
Feri odasúgta nekem: 

— Ugy-e jó, hogy titokban ecetet tettem bele? Így 
legalább van valami íze! 

Kaponya, a fősütőmester felállt és kihúzta magát: 

— Érzitek? — szólalt meg — Érzitek? Olyan íze van, 
mint az áfonyának! Én akarta m, hogy ilyen legyen! 
Íme, a legújabb sütemény-különlegesség; ilyet még nem 
készített és nem evett senki, csak mi... az Áfonya őrs 
áfonyás pitével kínálja meg vendégeit! 

Másnap mindannyian belaktunk otthon. Ám csodák 
csodája, az őrsi vendégek elé mégsem áfonyás pite ke- 
rült, hanem jóillatú tepertős pogácsa! Kaponyára néz- 
tünk. 

— A mamám sütötte délelőtt — suttogta — ugyanis 
az áfonyás pitét, mint új találmányt, be kellett szolgál- 
tatni a cukrász múzeumnak! 

De azért nem volt fennakadás, mert a vendégek, 
úgyis, mint a Rezeda őrs tagjai versenyt ettek velünk 
a finom, tepertős pogácsából. 

Estefelé odasúgja a kis Franyó Feri: 

— Tudod, hogy Sándor bácsi Morzsa kutyája dü- 
höseket morog odakint? 

— Miért? — kérdeztem. 

— Menj ki, majd meglátod! j 

Kimentem. Már messziről hallottam, hogy a hivatal- 
segédék lakása mellett mérgeseket vakkant a kutya. 
Közelebb mentem. Hát uramfia, mi volt előtte? 

Az áfonyás pite! . . . 


Polgár István 


Citeraszó 


A citera kurjong, peneg, 
körülálljuk, három gyerek, 
apám rázza a kis tollat, 
föl-föltekint, ránkhunyorgat, 


s velünk dúdol, — értjük a dalt, 
érezzük, hogy bennünk kihajt, 
érezzük, hogy olyan, mintha 
apám maga írta volna. ű 


Talán ő is a szerzője? 
Állunk, kicsit távol tőle, 
hallgatjuk a citeraszót, 
hárman vagyunk a hallgatók. 


Hárman vagyunk, de gyarapszunk: 
— Engedd, hogy mi is mulassunk — 


sétálnak át innen-onnan. . . 
Kis bál támad udvarunkban. 


Így telnek az ünnep-esték. 
Most is, íme, már elkezdték , 
rúgják a port, úgy forognak, 
pedig kemény nap lesz holnap. 


Büszke vagyok az apámra. 
Kurjong, peneg citerája, 
száll a hang a keze nyomán. 


— Látjátok, mit tud az apám? — 


hencegek a lányok előtt, 

s irigységtől sárgulnak ők. 
Annál inkább büszkélkedem, 
s nevetve az irigyeken, 


megrángatom apám karját, 
s hangosan, hogy ők is hallják, 
mondom: — Apám, édesapám, 
hadd játszhassak a citerán! 


Meg is kapom, pengetem is, 
de biz az én dalom hamis. 
Nyelvet azért ne öltsön ki 
csúfolódva reám senki, 


mert éppen úgy, mint az apám, 
megtanulok pár délután, 

s a szelekkel minden este 
citeraszót küldök Pestre. 


] od 

Dobra verjük 


Petja Jordanova 
Télapó 


Télapó hegyormon állva 
néz a vacogó világra. 
Kiürült tenyér a rét, 
csüggedt, ráncos arc az ég. 
Levél-könnyeit kisírta, 
fázósan borong a nyírfa, 
dermedt ujjakként az ágak 
egymásba kapaszkodnának. 
Hogy ne fázzon a didergő 
fonnyadt rét, ruhátlan erdő, 
Télapó fehér subája 

ráterül puhán a tájra. 


Baka István fordítása 


TARANTASZ REESE EE B 


ÜANKANTNANTTLANTNNAT NNNNA NNA TAN NT NNNNA LAN ANN NNNNA LATNA 


Röpcédulák 

Nemrég különös üzenet várta az alberttelepi számú Petőfi Sándor Úttörő- 
csapat kisdobosait és úttörőit. Az utcán találták a pajtások a röplapokra írt üze- 
netet: jelenjenek meg csapatösszejövetelen. Arról is hírt kaptak a három 
község utcáin szerteszórt lapokról, hogy a csapatösszejövetelre belépőjegyet is 
vinniük kell. Mégpedig ezúttal egy köteg újság a beugró. Volt nagy izgalom 
a pajtások között: te már tudsz róla? találtál röplapot? mutasd, hogy írtak 
rá? A kitűzött időpontban pedig négyszáz gyermek toporgott a csapat- 
összejövetel színhelyén, vidáman, kíváncsian és természetesen, nagyobbnál 
nagyobb újságpapírkötegekkel a hónuk alatt. Ötletes toborzó. Talán kicsiben 
is alkatmazható a közelgő téli szünidőben. 

Délelőtti torna 

Bizonyára mindannyian ismeritek a rádió Délelőtti torna című adását. 
Ha — rádiókészülék hiányában — nem hallgatjátok rendszeresen az iskolá- 
ban, a téli szünidőben otthon kísérjétek figyelemmel a 10.35-kor kezdődő 
adásokat. Az sem árt, ha végrehajtjátok a tornagyakorlatokat. 

Makklánc vagy kisdob? 

Több táborban megcsodálhattuk a nyáron a becsület-oszlopot, amelyre 
kisdobosok, úttörők nevét vésték fel a társak, barátok. Mindazokét, akiket 
meglestek valamilyen cselekedet közben, amely a pajtások egyikének vagy 
a közösségnek jó volt. A kisdobosok és úttörők őrsei munka közben is 
használható házi megoldásokat eszeltek ki a hasznos és jó cselekedetek 
számlálására: erre való a makklánc, amely kezdetben csak makk, egy rávésett 
névvel. A makklánc azé lesz, akinek neve az összegyűlt és összefűzött makko- 
kon legtöbbször szerepel. A kisdob is alkalmas arra, hogy az úttörőév 
végéig megőrizze a legügyesebbek nevét, akik a legtöbbet tettek egymásért. 
Hasonló, vagy még jobb ötleteket menet közben is feldobhattok. A meg- 
valósítás már alig valamivel nehezebb. 

Az itt a szám! Hol a pont? 

matematikai rejtvényünk megfejtését szeptemberi számunkban közöltük. 
Sajnos, ha a megfejtés szövegébe nem is, a közleménybe hiba került. A jó 
megfejtést beküldők könyvjutalmat kaptak, írtuk tévesen. Nem minden 
jó megfejtést jutalmazhatunk. A legszebb munkát végzők közül is csak 
a szerencséseké lesz a könyvjutalom. Sorsolással döntöttük el, hogy ezúttal 
kik a rejtvény nyertesei: Bali Zoltán, Egyházashetye; Baráti Ákos, Tata- 
bánya; Bodrogi Marianna, Pásztó; Bőhm Róbert, Sopron; Cserjés Beáta, 
Zalaapáti; Dankó Márta és György, Kazincbarcika; Dancsó József, Vál; 
Farkas Mária, Csénye; Fuksz István, Zalacsány; Horváth Andrea, Miskolc; 
Illés Erika, 1114 Budapest; Kun Eszter, Pécs; Miheller Károly, Nagykörű; 
Nagy István, Nemesnádudvar ; Németh Judit, Százhalombatta; Patkós Beáta, 
Szarvas; Rusz Beáta, Gávavencsellő; Szakály Attila, Szombathely; Szalay 
Szilvia, Tapolca; Szepeshelyi Lívia, Szekszárd; Sziveri János, 1149 Budapest; 
Vida Tamás, Türje; Víg Mónika, Székesfehérvár; Viszóczky Gabriella, Salgó- 
tarján; Zseliczky Csilla, Moszkva. 


Mellékletünk: j 
a csacsikordély Télapóval. A télapós csacsikordély rajzát vágjátok körül, 
kenjétek be ragasztóval és hajtsátok össze. A kiterített kocsi lapjait a szagga- 
tott vonalak mentén, a nyilak irányában hajtogassátok és ragasszátok össze. 
Az A- és B-vel jelölt pántokat a betűk jelölése helyére ragasztva, máris 
befogtátok a csacsit. A kordély első és hátsó fehéren maradt oldalára illesszé- 
tek a C- és D-vel jelölt lapokat. 

Télapó csomagját cérnára fűzve akasszátok a jobb kezefejére. Télapó 
többi ajándékát tegyétek a kocsiba, hogy elbandukolhasson annak ablakába, 
akinek szántátok ügyes munkátokat. 


SLM tosár E? 


údttenezéltáá 


B izonyára láttatok már Pajtás újságot, talán át is lapoztátok, megnézté- 
tek a fényképeket, rajzos történeteket, s meglehet, egy-két írást is elolvas- 
tatok benne. Más dolog persze, ha valakinek úttörő a testvére, hiszen neki 
otthon rendszeresen a kezébe kerül a lap, nézegetheti, olvashatja kedvére, 
s beszélgethet is róla a testvérével. 

De vajon tudtok-e minden fontosat az úttörők újságjáról? Nos, olvassátok 
el, ami itt következik és ellenőrizzétek magatokban. 

A Pajtás-ról mindenekelőtt azt kell tudni, ami a címlapjára is oda van 
írva, azt ugyanis, hogy a Magyar Uttörők Szövetségének központi lapja. 
Tehát az Úttörőszövetség jelenteti meg az úttörők részére. Hivatása: 
tájékoztatni az újság olvasóit, hogyan élnek, tanulnak, sportolnak, játszanak, 
szórakoznak hazánkban az úttörők; miképpen végzik úttörőfeladataikat, 
hogyan segítik egymást, mit tesznek a közösségért. Eközben az újság sok 
ötletet ad, fontos tudnivalókat közöl, és nagy segítséget nyújt ahhoz, hogy 
a gyerekek élete érdekes-és vidám legyen. 

Most nézzük a Pajtás legfontosabb személyi adatait! 

Született: 1946. december 10-én, tehát pontosan 30 évvel ezelőtt. 

Példányszáma: 250 ezer. Ez azt jelenti, hogy minden úttörő hozzájuthat 
és elolvashatja. 

Terjedelme: 32 oldal. 

Megjelenik minden héten! 

Ha most, a Pajtás 30. születésnapján egy asztalhoz akarnánk leültetni 
mindazokat, akiket kedves emlékek fűznek e népszerű újsághoz — ahhoz 
elképzelhetetlenül nagy méretű asztal kellene. 

E képzeletbeli ünnepi asztalnál megtisztelő hely illeti meg az újság egykori 
munkatársait, közöttük a lap első szerkesztőjét, László Gyulát, a kitűnő 
költőt, akinek sok versét közölte a Kisdobos is. Ebben a számban is találtok 
tőle két szép költeményt. 

Mellette sorakoznak, Vasvári Ferenc főszerkesztővel az élükön, a Pajtás 
jelenlegi munkatársai — szerkesztők, riporterek, fotósok, rajzolók, tördelők, 
gépírók, adminisztrátorok és persze a gyermektudósítók, a PTI (Pajtás 
Távirati Iroda) több száz munkatársa. Az újságírók közül néhányan a lap 
születése óta ott dolgoznak, mint például Füleki János főszerkesztő-helyettes 
vagy Faragó György rovatvezető. 

Helyet foglalnak az ünnepi asztalnál, természetesen, hazánk 10—44 éves 
lakói — a lap jelenlegi és egykori olvasói. De helyet kérnek az idősebbek is, 
az első időszak úttörőinek a szülei, hiszen gyermekeikkel együtt ők is 
olvashatták, s tudjuk, sokan olvasták is, az újságot. 

Végül, de nem utolsósorban az ünneplők közé tartoznak a mai kisdobosok 
is, mivel egy, két vagy három év múlva a Pajtás olvasói lesznek. 

Vagyis, röviden: harmincadik születésnapján az egész ország köszönti és 
ünnepli a Pajtás újságot. 


Ismered-e 
a Pajtást? 


Forogj, forogj, 
orsócskám! 


S akkoznak a fiúcskák? — nyitotta ránk 
az ajtót Szilágyi bácsi, hideget engedve a szo- 
bába — sakk-matt? 

— Csókolom, édesapám — mondta riad- 
tan Marci, s erre én is szintúgy riadtan mor- 
moltam valami köszönésfélét. Szilágyi bácsi 
közelebb jött, borostás fekete arcából kivil- 
lant szemefehérje. 

— Szóval, ráérünk játszani — most már 
kiabált — a ház meg szalad a sok dolgozni- 
valótól! 

— Ne bántsd őket, apjuk — kérlelte a bá- 
csit Manci néni, aki riadtan lépett be férje 
után a szobába — segítettek egész délután. 
Hadd szórakozzanak egy kicsit. 

— Szórakozni? — csattant fel újra Szilágyi 
bácsi — majd én megmutatom hogyan kell 
szórakozni! — és egy heves mozdulattal lesö- 
pörte a bábokat a sakktábláról. 

Ijedten kuporodtunk a földre, szedegettük, 
kapkodtuk a figurákat, a fekete királyné egé- 
szen mélyen begurult az ágy alá. Egyszerre 
bújtunk utána, csaknem koccant a fejünk. 

— Mi van? — kérdeztem suttogva. 


— Á, semmi, ha iszik, akkor mindig 
ilyen. 

— Készen vagytok már? — hallottuk újra 
Szilágyi bácsi rekedt kiáltozását. — Egy-ket- 
tő, összeszedni mindet, aztán vigyázzállás 
mindketten itt előttem! 


— De, Berci, vendég is van — békéltette 


panaszosan Manci néni. 

— Ki? Vendég? 

— Igen. Vitéz Jancsi. Ez új gyerek az isko- 
lában, a Marcika barátja, segít neki a tanu- 
lásban. 

— Mert az én fiamnak nincs esze a tanulás- 
hoz? Biztosan megint rendetlenkedett az is- 
kolában, majd jól elverem, és akkor tanulni 
fog! — Szilágyi bácsi szeme fenyegetően vil- 
logott. Manci néni és Marci egyre riadtabban 
húzódott a sarokba. 

Most már valamit tenni kéne — gondol- 
tam. — Meg kell akadályozni, hogy Marcit 
megverjék. Sőt, mi több, magát Szilágyi bácsit 


cág 


kellene megjavítani. Mit is kéne tenni? — 


Megforgattam zsebemben a varázsorsócs- 
kát. 


S lássatok csudát! Szilágyi bácsi arca hir- 


telen megenyhült, egyre szelídebben, jóságo- 
sabban nézett ránk. Nyájas hangú szónoklat- 
hoz készülődött. De ez még mind semmi! Ví- 
harkabátja gallérján és kézelőjén fehér prém- 
szegély nőtt, nehéz bakancsai könnyű csiz- 
mává váltak, s uramfia! — fekete borostás 
állán hófehér szakáll nőtt, szemöldöke, baju- 
sza is őszült. Fején pedig piros süveg. Halk 
zene szólal, s kedves, mély hangját halljuk! 

— Kedves gyerekek! December közeleg, 
jók voltatok-e, a lecke kész van-e, anyukának 
szót fogadtatok-e? Mert ha jó a gyereksereg, 
ajándékot hozok nektek, óvatosan vegyétek, 
az édesét egyétek, csokoládé, mogyoró, jó 
gyereknek ez való! 

Marci tágra nyílott szemmel bámult, ijedt- 
sége boldog vigyorgássá alakult, nem győzte 
két markát tartani a sok földi jóért. 

En meg vakarhattam a fejemet! Túl jól si- 
került a varázslás. Odáig rendben volt a do- 
log, hogy Szilágyi bácsiból jó embert kellett 
varázsolni. Hogy ne bántsa Marcit, hagyja 
játszani a gyerekeket, és ne járjon részegen 
haza. De mi lett a vége? 

Szilágyi bácsi addig-addig javult, míg egye- 
nesen Télapó lett belőle. 

Mit is kéne csinálni? Gondolkodtam és 
óvatosan, nagyon lassan igen-igen kicsikét 
visszafelé fordítottam a zsebemben a varázs- 
orsót. 


Vitéz Jancsi mesebeli kisdobos 

Marék Veronika munkája 


Postafiók 100 


Legkedvesebb levelem decem- 
berben. , Kedves Ür Kata! A lányok 
búvóhelye már nincs meg. A fiúk is 
szerettek volna egy ugyanolyant, de 
nem sikerült. Ezért összerombolták 
mérgükben a miénket is egy délután. 
" Sokáig haragban voltunk. De aztán 
megbékéltünk, mert együtt raktuk 
be a Tomecz néni fáját és közösen 
dolgoztunk az iskolai kiskertben. Jó- 
kat táncolunk együtt, ha Pali bácsi 
citerál. A Magyar Kálmán bácsi csi- 
nált nekünk egy akkora hintát, hogy 
ráférünk mindannyian, fiúk-lányok 
egyszerre. Szeretettel köszöntenek 
a kibékült kálócfai lányok, vagyis a 
Titkos őrs, 8988 Kálócfa, Ált. isko- 
la." 


Mesterségünk címere. Mindig 
nagyon várom az olyan leveleket, 
amelyekben arról írnak a kisdobosok, 
hogyan töltik be a tisztséget, amire 
pajtásaik megválasztották őket; mi- 
mindent csinálnak, mint zászlósok, 
mókamesterek stb. Mostanában nem 
igen kaptam ilyen levelet, úgyhogy 
most újra kérem! 

Nagy örömmel tapasztalom viszont 
azt, hogy új , foglalkozásokat" talál- 
nak ki maguknak a kisdobosok, és 
azt derekasan teljesítik. Sima Judit 
(3900 Szerencs, Bajcsy-Zsilinszky út 

Balassa Tibor kisdobos munkája, Letenye 


3.) azt írja, hogy a kisdobos őrs gyer- 
mekfelügyelővé változott egy dél- 
utánra. Az óvodában megbeszélést és 
teadélutánt tartottak a szülők és az 
óvónénik. Ők ezalatt vigyáztak a ki- 
csikre. Mindenkinek jó volt ez a dél- 
után. 

Váci Piroska (4200 Hajdúszoboszló 
Április 4. u. 28.) divattervezőnek ké- 
szül. Tudják ezt róla a pajtásai is, 
ezért megkérték — megbízták, hogy 
a jelmezbálra segítsen jelmezt ter- 
vezni. Az őrsnek 12 tagja van. Piroska 
kitalálta, legyenek ők a 12 hónap, és 
megtervezte a megfelelő jelmezeket. 

Mészáros Júlia (2182 Domony, Ady 
Endre u. 17.) a futár szerepét vállalta. 
Nagyon szeret , őrsi"-re járni, ezért 
boldogan futja körbe a falut, ha össze 
kell toborozni a tagokat. 

Péntek Bernadett (9353 Szárföld 
Fő utca 120.) játékfelelős, ami nem 
tekinthető , új foglalkozásnak" — de 
biztosan sok újdonságot talál majd 
ki Bernadett. Például ezentúl elviszi 
magával az őrsi foglalkozásokra a 
xilofonját, és a lepkefogás, meg a 
biciklitúrák tapasztalatait is átadja az 
őrsnek, hátha kedvet kapnak arra 
mások is. 


Levélvárta. Kulcsár Annamária 
úttörő már, de sajnos nincs kistestvé- 


re, viszont nagyon szereti a kicsiket. 
Ezért levelezne szívesen kisdobosok- 
kal. Címe: 7588 Vízvár, Ady Endre 
út 19. Posta Júlia szintén úttörő, de 
kisdobosok  őrsvezetője. Hasonló 
tisztséget viselőkkel, kisdobosokkal 
is levelezne. Címe: 4064 Nagyhegyes 
Alkotmány u. 7. sz. Seres Ildikó (4087 
Hajdúdorog Gáti u. 10.) vállalta, hogy 
külföldi úttörővel, kisdobossal leve- 
lez. Tőlem kért címet — mindjárt 
küldök is. De még azt is írja, hogy 
magyar pajtásokkal is levelezne föl- 
tétlenül, és annyira várja a választ, 
hogy ha nem kap, elhervad, mint a 
rózsa. Ne hagyjátok — írjatok neki 
gyorsan! 

Egy magyarul tudó Szovjetunióban 
élő kislány jelentkezett éppen — 
neki írhat Ildikó, persze mások is. 
Címe: Kanalas Irén 295400 Muka- 
csevo, ul. Franko 84. 

Állatszerető gyerekekkel barát- 
kozna Kozma Amanda 2234 Maglód, 
Vörösmarty út 7. Kilencszázötven 
szalvéta tulajdonosa Borsi Edit (4087 
Hajdúdorog Mátyás krt. 25.) szalvétát 
és levelet cserélne kisdobosokkal. 

Levelező pajtást keres továbbá: 
Kasuba Gyula 2. osztályos kisdobos. 
Márcsak azért is írjatok neki fiúk- 
lányok, mert a mostani postámban 
ő az egyetlen fiú. Hát a többiek? 

. Ferkai Loránt: Ajándék mindenkinek 


Az ,együtt — egymásért? mozga- 
lomba szinte beletartozik, hogy kará- 
i csonyra mindenkit megajándékozz, aki a 
szívedhez közeláll. Segítségül íme, né- 
I hány ötlet: 
1. Elsős, másodikos kistestvérnek ma- 
j dárka, amelynek csőrébe lehet tenni az 
I iskolából hazahozott jó érdemjegyeket, 
j dicséreteket, hogy a szülők hazajövet 
azonnal észrevegyék! A szárny felébe haj- 
tott és így kivágott kartonlap, a test meg- 
faragott jókora dugó, a nyak, lábak és 
csőr műanyag szívószál-darabok. A kar- 
tontalpra féldugókat ragassz, hogy a ma- 
) dár biztosan álljon. 

2. Anyukának az előszobába vagy a 
konyhába fakanál-kulcstartót készít- 
hetsz. Az arcot a fakanál domború felére 
; rajzold, a hajat pamutból ragaszd. A tartó- 
j szegeket beverés után görbítsd fogóval 
j felfelé, s az egészet fonalra kötve függeszd 

fel. I 

3. Nagymamának, nagyapának vagy 
:" bárki másnak örömet szerezhetsz saját 
fényképeddel, amelyet keretbe helyezel. 

A keretet erősebb kartonból vágd ki, pl. 

6 x9-es képhez 11 cm széles, 14 cm magas 

darabból, a keretszélesség 28 mm legyen. 

Hátulról kellőképpen meghajlított 22 cm 

hosszú, 5 cm széles kartoncsíkból ragassz 

támasztótáblát. A fényképet cellux-sza- 
laggal ragaszthatod a keret nyílása mögé. 

Magát a keretet rafiafonással vagy színes 

szívószál-felragasztással  díszítheted, de 

színes papírminták is jól mutatnak rajta. 

4. Apunak íróasztalra állítható naptár- 
állványt ajándékozhatsz. A naptártöm- 
böt vásárolnod kell persze, de állvány nél- 
kül, csak a betétet vedd meg. A kapható 
legkisebb vagy közepes méretűt vedd, 
hogy ne legyen az egész túlságosan nagy. 

Az állvány magassága kétszerese legyen 

a naptárénak, ha a mi maci-rajzunkat ve- 

szed példának; ami természetesen nem 

kötelező. Más figurát is rajzolhatsz, tet- 
szésed szerint. Az első vázlatra illeszd rá 

a naptárbetétet, s rajzold körül, mert ezt 

a részt nem kell befestened, felső részére 

azonban szélein beragasztózott karton- 

csíkból , zsebet" kell készíteni, ahová a 

naptár , fülét" bedughatod. Támasztót 

ugyanúgy csinálj, mint a fényképkerethez. 

" Csillagszóró 


A karácsonyfán lógó csillagszórók 40 másodpercig 
. égnek. Panni meggyújtott egyet és amikor pontosan 
yedrésze elégett, meggyújtott egy másikat is. 
ennek is elégett negyede, meggyújtott egy 
kat, és így tovább. A legelső csillagszóró 
újtása után két perccel elaludt az utolsó 
. csillagszóró i is. Hány csillagszóró égett el a két perc 
jé att? 

Keresztrejtvény 


Vízszintes: 1. Örömmel várjuk. 9. Finom textil- 
anyag. 10. Erdőben van. 11. V. O. H. 12. Kerget. 
14. Fed. 16. Elhasznál. 18. Eladó. 20. Y. T. 21. Arab 
név. 23. Névelő. 24. Névelővel, csomagolásra szol- 
gál. 26. Leckék. 29. Nem fölé. 30. Időmérő. 
Függőleges: 2. Posztófajta. 3. Fölé. 4. Nincsenek 
szülei. 5. Édesség. 6. Mindig ellentéte. 7. Fém. 8. 
Ugyanaz mint a vízszintes 16. 10. Karácsony jelképe. 
13. Zsuzsanna becézve. 14. Varróeszköz. 15. Fordí- 
tott szerszám. 17. Y. T. 19. Rag. 21. Kalap közepe. 
22. Lánynév. 24. Helyhatározó. 25. Névelővel álló- 
VÍZ: 27 Igekötő.. 28. O. R. 

Beküldendő a vízszintes 1. és a megen bb 


Mi a nevünk? 

Téli esték 
Jó unaloműző feladatot adunk. Írjátok le ezt a szót: 
RAKOSGATÓ. Szedjétek szét betűire és a betűkből 
rakosgassatok össze új szavakat, pl. RAK, KOS, TÓ, 
SÓGOR stb. Mi 70 szót tudtunk így készíteni, 


próbáljátok meg ti is. Ezt a feladatot nem kell 
beküldeni! 


Mi van a zsákban? 


Egészítsétek ki 
ezeket a fiú- 

és lányneveket 

a kezdőbetűkkel. 
Lefelé olvasva 
megtudjátok, 
mit hozott 
a Télapó. 

A címlap Horváth Mária munkája. 
A hátsó borítót Görög Júlia rajzolta. 

